… bout reit d ' er beurerion . Chetu hi quentéh én arfleu , é quemérèt ur vah hag é ridêg arlerh er verh santel , doh hi menacein a ziabel ha doh hi anjuliein a hoahan m ' en dès tu dehi er gobér . Deu a dud ag er vourh e yè just erhoalh nezé tremeha meiteri Laurance Cousin ; én ur huélét er voès - cé é counar , int e gomprénas béan mad er péh e yé d ' hobér , hag e hastas ridêg int - memb ar hé lerh , guet er chonge a hoarantein Germénen doh er goal - drettemant a béhani é oé menacet . Int e arrihue guet er vammêg , e houi guet - hi eid péh ræson é ma èl - hont é colér , hag hum gav de vout ar en dro guet - hi ital er vugulés . Tostat e hrér de Germénen , hé barlen zou diguéoret : mæs é léh er bara e vehé bet credet cavouet abarh , ne gouéhas ag er varlen - hont nameit tri pé puar paquettad boquetteu e oé forh caèr ha fresq - bihue . Biscoah doar pibrac n ' en devoé bet douguet ré avèl - d ' hai , hag a beban é hellent - int donnèt - ér sasun rust - hont ag er gouyan , nameit hemb - quin ag en Néan dré zorn un Æl a berh Doué ? Chetui penaus é hras eb Eutru - Doué triomflein charité er gueih Germénen , ha …